[pic] | KOMISIJA EVROPSKIH SKUPNOSTI |

Bruselj, 13.6.2007

COM(2007) 342 konč.

Predlog

SKLEP SVETA

o oblikovanju stališča Evropske Skupnosti v Ministrskem svetu Energetske skupnosti dne 29. junija 2007 v Podgorici glede razširitve pravnega reda Evropskih skupnosti na varnost oskrbe, medsebojno pomoč in učinkovito rabo energije

(predložila Komisija)

OBRAZLOŽITVENI MEMORANDUM

Evropska Skupnost predlaga razširitev pravnega reda Evropskih skupnosti na pogodbenice. Ta razširitev na podlagi Naslova II Pogodbe o ustanovitvi Energetske skupnosti bo potekala na podlagi člena 100(ii) Pogodbe o ustanovitvi Energetske skupnosti. Evropska skupnost predlaga, da se naslednji direktivi in uredba sprejmejo po tem postopku:

1. Direktiva 2005/89/ES o ukrepih za zagotavljanje zanesljivosti oskrbe z električno energijo in naložb v infrastrukturo,

2. Direktiva 2004/67/ES o ukrepih za zagotavljanje zanesljivosti oskrbe z zemeljskim plinom,

3. Uredba 1775/2005/ES o pogojih za dostop do prenosnih omrežij zemeljskega plina.

V zvezi s tem Komisija prouči primerne ukrepe za zagotovitev tesnega sodelovanja pristojnih organov in/ali konsolidacije teh organov.

Na podlagi posebne pravne obveznosti (medsebojna pomoč) iz člena 46 Pogodbe o ustanovitvi Energetske skupnosti, tj. sprejetja proceduralnega akta za izpolnjevanje obveznosti medsebojne pomoči, bo Evropska skupnost predlagala, da se rok iz člena 46 Pogodbe o ustanovitvi Energetske skupnosti podaljša za dve ali tri leta, v skladu s členom 100(i), ker EU obravnava to vprašanje in bi bilo nedosledno, če bi nadaljevala s Pogodbo o ustanovitvi Energetske skupnosti, preden bi EU zavzela stališče. Sicer lahko pride do diskriminacije med pogodbenicami (glej člen 4(6) Sklepa Sveta 2006/500/ES z dne 29. maja 2006 (UL L 198, str. 15). Stalna skupina na visoki ravni bo naprošena, da za EU oblikuje poročilo o stališčih pogodbenic, ki bodo obravnavana na razpravi EU.

Ta predlog za Evropsko skupnost ne predstavlja finančne zavezanosti. Finančni vidiki predloga se bodo obravnavali v okviru morebitnega predloga za proračun Energetske skupnosti za leto 2008/2009.

Predlog

SKLEP SVETA

o oblikovanju stališča Evropske Skupnosti v Ministrskem svetu Energetske skupnosti dne 29. junija 2007 v Podgorici glede razširitve pravnega reda Evropskih skupnosti na varnost oskrbe, medsebojno pomoč in učinkovito rabo energije

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti odstavka 2 člena 300(2) Pogodbe;

ob upoštevanju Sklepa Sveta z dne 29. maja 2006 o sklenitvi Pogodbe o Energetski skupnosti s strani Evropske skupnosti (2006/500/ES) in zlasti člena 4 Pogodbe –

SKLENIL:

Edini člen

Stališče Evropske skupnosti v Ministrskem svetu glede dnevnega reda Ministrskega sveta, oblikovanega za srečanje ministrov Energetske skupnosti 29. junija v Podgorici, je navedeno v Prilogi k temu sklepu.

V Bruslju,

Za Svet

Predsednik

PRILOGA

Razširitev pravnega reda Evropskih skupnosti

Skupnost predlaga vključitev Direktive 2005/89/ES o ukrepih za zagotavljanje zanesljivosti oskrbe z električno energijo in naložb v infrastrukturo in Direktive 2004/67/ES o ukrepih za zagotavljanje zanesljivosti oskrbe z zemeljskim plinom ter Uredbe 1775/2005/ES o pogojih za dostop do prenosnih omrežij zemeljskega plina v Pogodbo o ustanovitvi Energetske skupnosti na podlagi člena 100(ii) navedene pogodbe s primernimi tranzicijskimi obdobji.

V zvezi s tem Komisija prouči primerne ukrepe za zagotovitev tesnega usklajevanja pristojnih organov in/ali konsolidacije odborov.

Varnost oskrbe

Na podlagi člena 29 Pogodbe o ustanovitvi Energetske skupnosti lahko Skupnost odobri izvedbeni ukrep (ali mehanizem), ki bistveno povzema obveznosti iz Direktive 2005/89/ES o ukrepih za zagotavljanje zanesljivosti oskrbe z električno energijo in naložb v infrastrukturo in Direktive 2004/67/ES o ukrepih za zagotavljanje zanesljivosti oskrbe z zemeljskim plinom na ravni držav članic, in Skupnost lahko odobri, da se zgoraj navedene prej omenjene podatke v skupni obliki pošlje sekretariatu Energetske skupnosti.

Medsebojna pomoč

Na podlagi členov 44–46 Pogodbe o ustanovitvi Energetske skupnosti in njene predlagane spremembe v okviru Energetske skupnosti o podaljšanju roka za dve ali tri leta v skladu s členom 100(i) Pogodbe o ustanovitvi Energetske skupnosti, lahko Skupnost odobri:

- zaščito ukrepov in določbo o medsebojni pomoči v primeru regionalnih motenj na energetskem trgu, ki bistveno posnemajo člen 24 Direktive 2003/54/ES in člen 26 Direktive 2003/55/EC[1] ter druge veljavne določbe pravnega reda Evropskih skupnosti; in

- ustanovitev delovne skupine, ki bo proučila to vprašanje in sestavila poročilo za Ministrski svet Energetske skupnosti najpozneje v enem letu.

Učinkovita raba energije

Na podlagi člena 35 Pogodbe o ustanovitvi Energetske skupnosti lahko Skupnost odobri ustanovitev projektne skupine, ki bo izdelala podroben načrt za reševanje vprašanj glede učinkovite rabe energije v Energetski skupnosti.

[1] Besedilo je vzeto neposredno iz dokumenta 7554/04, ki ga je Svet odobril 6. aprila 2004.